



Úrad práce, sociálnych vecí a rodiny Stará Ľubovňa

Odbor sociálnych vecí a rodiny, Farbiarska 57, 064 01 Stará Ľubovňa

**-------------------------------------------------------------------------------------------------------**

***Maloobchodné predajne***

***Okres Stará Ľubovňa***

Váš list číslo/zo dňa Naše číslo Vybavuje/ mesto

Mgr. A. Nemergutová/0918 700 791 Stará Ľubovňa

Je dôležitejšie ako inokedy, aby sme boli vnímaví voči akémukoľvek volaniu o pomoc. Predajne potravín, drogérie a lekárne môžu byť často jediným miestom, kam sa v týchto časoch dieťa alebo žena, ak je obeťou domáceho násilia, dostane bez kontroly násilnej osoby.

Vy a Vaši zamestnanci môžete byť tí jediní, s ktorými sa obeť domáceho násilia spojí. Dokonca môžete byť jediní, ktorí majú možnosť sprostredkovať pomoc. Aby aj v čase izolácie obete domáceho násilia mohli dostať pomoc, dovoľujeme si Vám poslať informačné materiály pre Vás a Vašich zamestnancov ako postupovať v prípadoch, ak sa na Vás obráti obeť násilia, materiály tiež obsahujú práva a povinnosti pre oznamovateľov potenciálnych trestných činov. Informačné materiály tiež môžete zverejniť vo svojich predajniach.

Pomôžete nám, prosím, upozorniť na problém domáceho násilia verejnosť, susedov a známych, ktorí sú pre deti a ženy dôležitým zdrojom podpory. Umiestnením plagátu alebo letáku na viditeľnom mieste podporíte šírenie kontaktov pomoci aj priamo ľuďom, ktorých sa násilie týka.

Uvedomujeme si, že nápor na Vašich zamestnancov je v týchto časoch extrémny. Budeme však radi, ak spojíme sily nie len proti ohrozeniu fyzického zdravia, ale aj proti hrozbám násilia v domácnostiach, ktoré môžu naberať na sile v súvislosti s izoláciou a nemožnosťou poskytnúť pomoc na iných miestach (akými sú napríklad školy, poradne, lekári).

Budeme radi, ak sa na nás obrátite v prípade akýchkoľvek otázok alebo záujmu o podrobnejšie inštrukcie pre Vašich zamestnancov ako postupovať v takýchto prípadoch, prípadne s potrebou pomoci s tlačou informačných letákov.

V prípade akýchkoľvek ďalších otázok ma môžete kontaktovať na vyššie uvedenom tel. čísle alebo emailom na anna.nemergutova@upsvr.gov.sk

Ďakujem za spoluprácu.

S úctou

*Anna Nemergutová*

Koordinátor ODPN